Virallinen lehti nro C 320 , 28/10/1996 s. 0245



A4-0242/96 Päätöslauselma lännen ja idän välisestä yhteistyöstä energian ja ydinturvallisuuden alalla Euroopan parlamentti, joka - ottaa huomioon työjärjestyksensä 148 artiklan, - ottaa huomioon tutkimusta, teknologista kehittämistä ja energia-asioita käsittelevän valiokunnan mietinnön sekä budjettivaliokunnan ja taloudellisten ulkosuhteiden valiokunnan lausunnot (A4-0242/96), A. tunnustaa strategisen merkityksen, joka energia-alalla on Euroopan unionissa, Keski- ja Itä-Euroopan maissa sekä entisessä Neuvostoliitossa, B. ottaa huomioon, että Euroopan unionin riippuvuus tuontienergiasta lisääntyy huomattavasti seuraavien 25 vuoden aikana nykyisissä olosuhteissa, C. ottaa huomioon, että tuontikaasun tarve muodostaa suurimman osan riippuvuuden kasvusta, D. tunnustaa arvokkaan panoksen, joka energiakeskuksilla on ollut monilla energiapolitiikan alueilla KIE-maissa ja entisessä Neuvostoliitossa, E. katsoo, että on käytettävissä runsaasti mahdollisuuksia energiankulutuksen vähentämiseksi, energian säästämisen edistämiseksi ja uusiutuvien energiamuotojen käyttöönottamiseksi sekä yhdistettyjen lämpö- ja sähköjärjestelmien kehittämiseksi; nämä mahdollisuudet ovat tärkeitä erityisesti teollisuuden ja syrjäseutujen kannalta, F. tunnustaa hiilisektorin tärkeyden (sekä kivi- että ruskohiili) Keski- ja Itä-Euroopassa, Euroopan unionin eri toimielinten huomattavan hiilentuotantoalueiden rakennemuutokseen liittyvän kokemuksen ja PHARE- ohjelman ja muiden elimien kautta Keski-Euroopan hiilisektorille jo annetun teknisen avun, G. kiinnittää huomiota toistaiseksi puutteelliseen oikeudelliseen kehykseen, joka estää investoinnit ja kansainvälisen avun, H. muistuttaa parlamentin aikaisemmissa päätöslauselmissa esittämästä huolestuneisuudesta, joka koskee ydinturvallisuuden ja suojakeinojen tasoa, I. on huolissaan siitä, että energia-alalla PHARE- ja TACIS-ohjelmat eivät ole toistaiseksi onnistuneet vakuuttamaan parlamenttia siitä, että hankkeet keskitetään sinne, missä tarve on kipein ja vaikutus ydinenergian turvallisuuteen suurin, J. asettuu päättäväisesti edistämään suurten instituutioiden aiempaa suurempia ja keskitetympiä investointeja; 1. Kehottaa komissiota perustamaan laajapohjaisen ryhmän, joka valvoo kaasualan kehittymistä Euroopan unionissa sekä KIE-maissa ja entisessä Neuvostoliitossa ja raportoi säännöllisesti Euroopan parlamentille; 2. Tunnustaa EU:n energiakeskusten merkittävän panoksen; tuo julki huolestuneisuutensa talousarvioiden ja henkilöstösopimusten tilapäisjärjestelyistä; kehottaa komissiota tarkastelemaan keskusten tavoitteita ja toimintaa sekä esittämään ehdotuksia, joilla keskusten tehtävää kehitetään riittävin taloudellisin voimavaroin, ja antamaan vuotuisen kertomuksen parlamentille; 3. Katsoo, että tätä aloitetta olisi kehitettävä siten, että Moskovaan perustetaan yhteinen öljy- ja kaasukeskus, jota Gasprom ja Euroopan unioni tukevat, ja että olisi käynnistettävä tähän liittyvä toiminta myös Kaspianmeren alueella; 4. Ehdottaa, että kaikille energiakeskuksille annetaan laajempi toimiala: energian säästäminen, energiatehokkuus, uusiutuvat energiamuodot, energian mittaus ja hallinta, markkinointikysymykset, saastuttamisen vähentämistavoitteet sekä luotettava oikeudellinen kehys, jossa koti- ja ulkomaiset investoijat voivat toimia; 5. Kehottaa painottamaan energiaa PHARE- ja TACIS-ohjelmissa ja osoittamaan suuremman osuuden yli 100 000 ecun hankkeista energiahankkeisiin - jos nämä hankkeet edistävät uusiutuvien energianlähteiden käyttöönottoa ja energian järkiperäistä käyttöä - ja kehottaa asettamaan näiden hankkeiden tulosten levittämisen ja arvioinnin keskeisemmälle sijalle ja kehottaa komissiota esittämään tutkimusta, teknologista kehittämistä ja energia-asioita käsittelevälle Euroopan parlamentin valiokunnalle sekä parlamentin asianomaisille valtuuskunnille kertomuksen, jossa käsitellään energia-alan hankkeita ja edistystä, ja kehottaa perustamaan eurooppalaisen tietokannan energiahankkeiden tulosten levittämiseksi ja arvioimiseksi; 6. Ottaen huomioon sen tosiseikan, että PHARE- ja TACIS-ohjelmilla ei ole tähän mennessä saavutettu tavoiteltua turvallisuustasoa, vaatii, että kehitettäessä ohjelmia edelleen rahoitukselle olisi asetettava muita ehtoja; 7. Vaatii Euroopan tietopankin perustamista energiahankkeiden tulosten levittämistä ja arviointia varten; 8. Vaatii käytännöllisempiä toimenpiteitä, etenkin sekä taloudellinen että jatkuva tekninen apu, jotta Keski-Euroopan hiilialueita voitaisiin auttaa suoriutumaan tarvittavasta hiilisektorien rakenteellisesta uudistamisesta ja rationalisoinnista, jotta voitaisiin rohkaista puhtaiden hiilitekniikoiden käyttöönottoa siten, että käytetään mahdollisimman paljon kotimaisia energialähteitä ja vähennetään sosiaalisia kustannuksia - erityisesti ottaen huomioon näiden alueiden tarpeen tulla taloudellisesti elinkelpoisiksi tulevaa EU:n jäsenyyttä varten - ja jotta voitaisiin vähentää kielteisiä ympäristövaikutuksia; 9. Pyytää Euroopan unionia tekemään ehdotuksia toimenpiteiksi, joilla edistetään jo olemassa olevien yhdistettyjen lämmön- ja sähköntuotantokeskusten uudistamista ja kehitetään yhteistuotantoa unionin rahoitustukiohjelmien avulla, erityisesti mahdollistamalla riippumattomien kansallisten edistämisjärjestöjen verkon luominen; 10. Kehottaa komissiota perustamaan ryhmän, jonka tehtävänä on valvoa tärkeimpien sijoittajien toimintaa; pyytää, että Euroopan jälleenrakennus- ja kehityspankki asettaa energiahankkeet etusijalle ja että Euroopan investointipankille annetaan lupa ulottaa toimintansa Venäjälle ja IVY- maihin; 11. Vaatii, että ydinvoimakysymyksiä koskevalle yhteistyölle Keski- ja Itä- Euroopan maiden ja entisen Neuvostoliiton maiden kanssa asetetaan seuraavat ehdot: a) yhteistyö- ja kumppanuustoimien edellytyksenä on, että kolmannet maat noudattavat täysin kansainvälisen atomienergiajärjestön määrittelemiä, kansainvälisesti tunnettuja ydinturvallisuusstandardeja; tätä ehtoa on sovellettava kaikkiin jäsenyyttä hakeviin maihin; b) yhteisön ulkopuolisten maiden on liityttävä Wienin yleissopimukseen, kansainväliseen turvallisuussopimukseen ja niiden on oltava ydinsulkusopimuksen allekirjoittajamaita; c) maassa on oltava riippumaton sääntelyviranomainen; d) muiden kuin jäsenvaltioiden on pitänyt ratifioida Espoon sopimus (rajat ylittävän ympäristövaikutuksen arviointi); 12. Vaatii, että Euroopan unionin toimielinten taloudellisen avun on liityttävä yksinomaan toiminnassa olevien reaktoreiden ydinturvallisuusasioihin ja että suurempi osuus on omistettava polttoainekierron ja radioaktiivisten jätteiden käsittelylaitteistojen turvallisuuden parantamiseen, sillä nämä muodostavat merkittävän ympäristöuhan Luoteis-Venäjällä; 13. Kehottaa kiinnittämään yhteistyössä huomiota seuraaviin seikkoihin: a) oikeudellinen ja institutionaalinen kehys; b) tuotantostandardit; c) käytetyn polttoaineen ja ydinjätteen loppusijoittaminen; d) saastuneiden alueiden käsittely; e) kansanterveyden suojeleminen; f) tutkimusyhteistyö; 14. Kehottaa ryhtymään kiireellisiin toimiin ydinmateriaalin käsittelylaitteistojen perustamiseksi Tsernobyliin ja Tsernobylin sarkofagin turvallisuuden varmistamiseksi; 15. Kehottaa komissiota siviili- ja sotilaskäytössä olevien laitosten välillä tehtävän eron poistamiseksi vahvistamaan yhteistoimintaa, joka liittyy ydinasekelpoisen materiaalin hävittämiseen, ja kehittämään ohjelman ydinaineita sisältävän materiaalin turvallista säilömistä varten uudelleenkäytön estämiseksi ja nostamaan turvallisuusstandardeja tarpeelliselle tasolle ja varmistamaan toimituksen valvonnan; kehottaa komissiota sisällyttämään vuosittaiseen turvatoimia koskevaan kertomukseen lisäkertomuksen saavutetusta edistyksestä; 16. Pitää tervetulleena komission aloitetta ydinenergia-alan turvallisuuden teollisuusyhteistyöhön liittyvän EY/Minatom-toiminnan edistämiseksi; 17. Panee merkille seuraavilla aloilla jo saavutetun edistyksen: a) turvatoimia koskevan kirjanpidon edistyminen ja fyysiset suojatoimet, jotka täyttävät IAEA:n vaatimukset (yhteisön aloite, jota hoitaa PO XVII, osasto F), sekä panos, joka tällä on laittoman kaupan ja leviämisen vaarojen lievittämisessä; b) ydinturvatoimien koulutuskeskuksen perustaminen; c) kansainvälisen tiede- ja teknologiakeskuksen perustaminen Moskovaan yhteistyössä Japanin ja USA:n kanssa työttömiksi jääneiden ydinfyysikkojen ja atomienergiainsinöörien työllistämiseksi; 18. Tuo julki huolestuneisuutensa siitä, että komission henkilökuntaan kuuluu yhä vähemmän päteviä atomienergiainsinöörejä ja että Euratom- turvavalvontaviranomaisella ei ole käytettävissään riittävästi valvontahenkilöstöä; 19. Kehottaa kaikkia allekirjoittajamaita nopeasti ratifioimaan ja toimeenpanemaan energiaperuskirjaa koskevan sopimuksen, jolla edistetään tarvittavan kehyksen luomista idän ja lännen väliselle energiayhteistyölle; 20. On erittäin pettynyt siitä, että Yhdysvallat ei ole liittynyt energiaperuskirjaa koskevaan sopimukseen, ja kehottaa suhteista Yhdysvaltoihin vastaavaa valiokuntaansa ottamaan tämän asian esille seuraavassa vastaavan amerikkalaisen elimen kanssa pidettävässä kokouksessa; 21. Pyytää komissiota toimimaan siten, että sosiaalilauseke sisällytetään Euroopan atomienenergiayhteisön perustamissopimukseen ja siitä tehdään kyseisen sopimuksen olennainen osa; lauseke, joka velvoittaisi sopimuksen allekirjoittajavaltiot ratifioimaan ILO:n kulmakivinä olevat yleissopimukset, kuten sopimukset liittymisvapaudesta ja kollektiivisesta neuvotteluoikeudesta, terveydestä ja turvallisuudesta, työhön pääsemisen vähimmäisiästä, syrjinnän vastaisuudesta, tasa-arvoisesta palkkauksesta ja pakkotyön vastaisuudesta; 22. Panee merkille, että komission yksiköissä energia-asioista vastaavat monet osastot, ja pyytää siksi laatimaan kertomuksen kiireellisenä siitä, miten energiakysymykset on koordinoitu komission yksiköiden kesken ja miten ne muotoiltaisiin tehokkaammin ja avoimemmin; 23. Pyytää tutkimusta, teknologista kehittämistä ja energia-asioita käsittelevää valiokuntaa kehittämään yhdessä budjettivaliokunnan kanssa menettelyjä, joilla voidaan taata talousarvion varojen huolellisempi ja täytäntöönpanon valvontaan sidottu jako ottaen huomioon tällä alalla käyttöön asetettavien varojen absoluuttinen määrä sekä niiden toteuttamisen kiistattomat puutteet; 24. Pyytää budjettivallan käyttäjää yhdessä tutkimusta, teknologista kehittämistä ja energia-asioita käsittelevän valiokunnan kanssa pitämään kiinni vaatimuksessaan, jonka mukaan ennen varojen myöntämistä on päästävä sopimukseen turvallisuusstandardeista sekä mahdollisuudesta asianmukaisten tarkistusten suorittamiseen, ottaen huomioon ydinreaktoreiden teknisiin parannuksiin tai niiden asianmukaiseen käytöstä poistamiseen myönnettävien varojen huomattavan määrän; 25. Kehottaa puhemiestään välittämään tämän päätöslauselman komissiolle, neuvostolle sekä jäsenvaltioiden hallituksille.